stanford-oval/wikipedia huggingface dataset:
Leuʹdd
Piirteet

On mahdollista, että leu'dd-laulaja voi sanoa oppineensa melodian muilta, mutta on siitä huolimatta liittänyt siihen omat sanat, jolloin myös melodia ja sen rytmiikka muotoutuvat kokonaan uudella tavalla. Kysymyksessä ei ole määrämittainen säkeistölaulumuoto, vaan usein jopa itkujen tapaan improvisoitu ainutkertainen esitys, joka kylläkin hyödyntää perinteen tarjoamia – usein lyhyestä ja pitkästä säkeestä muodostuvia – teema-aiheita, usein Suonikylän perusmelodiatyypin tapaan mollisävyisenä. Kun kaksi naista yrittää laulaa samaa leuʹddia, he eivät edes pyri tarkalleen samaan melodian ja tekstin yhtenevyyteen.
Itäsaamelaisessa perinnelaulussa muutama paikkakuntakohtainen melodiatyyppi hallitsee koko kylän arkaaisinta lauluperinnettä. Suonikylän hallitseva melodiatyyppi on helposti erotettavissa kildininsaamelaisista tyypillisistä perusmelodioista. Henkilölauluista puuttuu tässä mielessä persoonallinen musiikillinen piirre.
Melodian ja sanojen samanaikainen improvisointi edellyttää niin hyvää materiaalin ja formulavaraston hallintaa, ettei yksi laulaja tavallisesti kykene perinteisellä tavalla esittämään kuin 10–20 eri melodiaa. Tällöin hän kylläkin voi laulaa samalla melodiatyypillä useasta eri aiheesta. Tästä johtuen jotkut – mahdollisesti alun perin jollekin suvulle ominaiset – melodiatyypit ovat levinneet omaisten lisäksi kylän muidenkin asukkaiden käyttöön.
Vaikka pohjoissaamelaisen joiku-termin äärialueina idässä ovat Karjala ja Inkeri, ei käsitettä käytetä itäsaamelaisten keskuudessa omasta laulannasta. Karjalaisen joiun musiikilliset sukulaisuussuhteet viittaavatkin ennen kaikkea itkuvirsiin sekä kalevalaiseen runolauluun. Ne ovat musiikillisesti kuitenkin lähempänä itä- kuin pohjoissaamelaista laulamista. Muinaisista yhteyksistä kertovat kuitenkin Ylä-Tuomassa Anfissa Gerassimovalta tallennettu runolaulun kaltainen melodia sekä Anastassia Ossipovna Gerassimovan esittämät karjalaisjoiun tapaiset sanattomat leuʹdd-lopukkeet. Tuloman Anissia Ivanovna Moshnikovan synkooppeja erityispiirteinään sisältävät leuʹddit viittasivat puolestaan Joonan Sergin -suvun laulutyyliin.
Historiaa

Arkaaista äänenmuodostusta laajoine niekkuineen ja vibraattoineen esiintyy hyvin selvästi vanhoissa T. I. Itkosen vahalieriöäänitteissä vuodelta 1913. Niiden joukossa on muun muassa yksisävelikköön pohjautuva leuʹdd, jollaisia saatiin kuulla vielä 1980-luvulla Domna Sanilan esittämänä. Tuota äänitekokoelmaa täydensivät nuotinnoksineen Armas Launis vuonna 1922, A. O. Väisänen 1926, Erkki Ala-Könni 1961 sekä Heikki Laitinen 1973.
Rannikkoalueelta Tulomajoen suulta Armas Launis tallensi vuonna 1922 äänitetyn kolttamateriaalin ohessa nuoteille eräänlaisen sekatyylin. Se sisälsi hyvin lyhyitä sekatahtilajisia, lähes hokemilta vaikuttavia henkilöaiheisia tai leikkeihin liittyviä joikuja, jotka selvästi poikkesivat leuʹddin yleisestä tyylistä. Joiunomaista näissä lyhyissä melodioissa on yksinkertaisen ja toistuvan muodon (a-a1-a2... tai abselvennä) lisäksi pelkkää henkilönimeä toistava teksti. Tällainen ei kuulu laveasanaisen leuʹddin kieleen, joten tyyli eroaa niin leuʹddista kuin laulustakin. Ilmiö on jäänyt vähälle huomiolle, koska on arveltu kysymyksessä olevan Launiksen yksinkertaistamat leuʹddien lyhennelmät. Kuitenkin 1990-luvulla saatiin ainakin yksi melodiatoisinto tallennettua Ylä-Tulomassa Anfissa Gerassimovan esityksenä, jolloin ilmeni, että Launis oli kirjoittanut melodiasta muistiin kaiken oleellisen. Materiaali (162 nuotinnosta) on riittävän laaja, jotta se voi  joskus toimia lähtökohtana kolttien lyhyiden henkilöjoikujen perinteen elvyttämiselle.
Länsisaamelaisilta kadonneet itkut ovat eläneet itäisessä musiikkiperinteessä. Musiikkina ne eivät merkittävästi eroa henkilölauluista. Ero määräytyy pikemminkin esitystilanteesta ja sen sanelemasta tunnelatauksesta. Itkun säilymiseen idässä lienee syynä ortodoksisen kirkon erilainen vaikutus saamelaisten perinteisiin. Niitä on nauhoitettu vielä 1960- ja 1970 -luvuilla hautajaisten yhteydessä. Muistitietoa on jopa erityisistä miesten itku-leuʹddeista, joita spontaanisti saatettiin laulaa hukkumisonnettomuuden sattuessa tai karhunkaadon yhteyteen liittyvässä kuolemantapauksessa. Kuolasta ei tietojen mukaan itkuja ole tallennettu, mutta luvvjtit ovat sotaan liittyvien perhetragedioiden vuoksi joskus täysin itkuihin verrattavia esityksiä.
Sevettijärveläiset Helena Semenoff ja Vassi Semenoja aloittivat 1980-luvun lopulla vanhojen kolttaäänitteiden litterointityön. Myöhemmin tätä työtä ovat tehneet myös Domna Fofonoff ja Satu Mosnikoff. Perinnetutkimusta on tehnyt myös Jaakko Gauriloff, joka on toistaiseksi ollut ainoa ammattimaisesti koltankielistä musiikkia esittävä laulaja.
Laulujen aiheet

T. I. Itkonen jakoi kolttalaulut kahteen tyyppiin: henkilölauluihin sekä vanhempiin, valon tekemisen aikana laulettuihin eläin- ja luontojoikuihin, jotka olivat lappalaisten lyhyiden joikujen kaltaisia. Kuolan saamelaiset käyttävät joskus sanaa joikseshgudde kuvaamaan huvittavalta kuulostavaa juopuneen taitamatonta loilotusta.
Aiheesta muualla

Kolttien musiikkiperinteestä
Leuddit kertovat (Arkistoitu – Internet Archive)
Saastamoinen, Ilpo: Leuʹdd (Arkistoitu – Internet Archive) Saamelaiskulttuurin ensyklopedia.
Ylen Elävä arkisto: Leuddit ovat kolttakansan salattu muisti
Leyanis Pérez

| Mitalit | Mitalit | Mitalit |  |
| --- | --- | --- | --- |
|  Leyanis Pérez vuonna 2023. |  Leyanis Pérez vuonna 2023. |  Leyanis Pérez vuonna 2023. |  |
Maa:   Kuuba
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Budapest 2023 | kolmiloikka |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Glasgow 2024 | kolmiloikka |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Santiago 2023 | kolmiloikka |  |
Leyanis Pérez Hernández (s. 10. tammikuuta 2002) on kuubalainen yleisurheilija, jonka päälaji on kolmiloikka. Hän kilpailee myös pituushypyssä.
Pérez sijoittui sisäratojen MM-kilpailuissa 2022 11:nneksi tuloksella 13,99. Hän voitti kaksi kuukautta myöhemmin kultaa Ibero-Amerikan mestaruuskilpailuissa tuloksella 14,58. Saman vuoden heinäkuussa hän sijoittui Eugenen MM-kilpailuissa neljänneksi ennätystuloksellaan 14,70. Vuoden 2023 Keski-Amerikan ja Karibian kisoissa hän saavutti hopeaa sekä pituushypyssä tuulituloksella 665 että kolmiloikassa ennätyksellään 14,98. Saman vuoden Budapestin MM-kilpailuissa hän saavutti kolmiloikassa pronssia tuloksella 14,96. Kauden päätteeksi hän voitti kultaa Santiagon Pan-Amerikan kisoissa tuloksella 14,75.
Pérez saavutti Glasgow'n sisäratojen MM-kilpailuissa 2024 hopeaa kolmiloikassa tuloksella 14,90.
Pérez ylitti kolmiloikassa 14 metrin rajan toukokuussa 2019. Kesäkuussa 2021 ylittyi 14,5 metriä tuloksella 14,53. Vuonna 2022 hän paransi arvokilpailuissa ennätystään toukokuussa 14,53:een ja heinäkuussa 14,70:een. Seuraavana vuonna hän hyppäsi San Salvadorissa ennätyksekseen 14,98. Pituushyppyennätyksensä 664 cm hän hyppäsi samoissa kilpailuissa.
Leikki-ikä

Ihmisen ikäkaudet
Alkio | Sikiö
Syntymä | Lapsuus | Vauvaikä | Leikki-ikä | Kouluikä
Nuoruus | Murrosikä
Aikuisuus | Keski-ikä
Vanhuus | Kuolema
Nelivuotias tyttö.
Leikki-ikä on vauvaikää seuraava ikäkausi. Rajana vauvaikään voisikenen mukaan? pitää sitä, että leikki-ikäinen lapsi osaa jo kävellä ja puhua. Leikki-iän katsotaan alkavan noin kaksivuotiaana. Leikki-iässä lapsi oppii lisää uusia taitoja, kuten syömään ja pukemaan itse, puhtauteen liittyviä asioita ja sosiaalisia taitoja. Leikki-iän loppuna voidaankenen mukaan? pitää peruskoulun alkamista, jolloin siirrytään kouluikään, noin 6–7-vuotiaana.
Kirjallisuutta

Karling, Marjo; Ojanen, Tuija; Sivén, Tuula; Vilhunen, Riitta & Vilén, Marika: Lapsen aika.  WSOY Oppimateriaalit, 2008.  ISBN 978-951-0-32606-0.
Leave Your Dead Behind

| ”Leave Your Dead Behind” Amoral |
| --- | --- | --- |

Singlen tiedot
 Albumilta: Reptile Ride
 Julkaistu: 6. toukokuuta 2007
 Formaatti: digi
 Tyylilaji: heavy metal
 Kesto: 05.00
 Levy-yhtiö: Spinefarm
Amoralin muut singlet
|   | ”Leave Your Dead Behind” 2007 | ”Year of the Suckerpunch” 2009 |
Leave Your Dead Behind on  Amoralin ensimmäinen single. Se julkaistiin digitaalisesti 6. toukokuuta 2007.
Kappaleet

Leave Your Dead Behind – 05.00
The Naked Sun – 04.14 (Pandora cover)
Kokoonpano

Niko Kalliojärvi – laulu
Ben Varon – kitara
Silver Ots – kitara
Erkki Silvennoinen – basso
Juhana Karlsson – rummut
Leikkimökki

Punavalkoinen leikkimökki. Harjakattoiset, vanhanmalliset leikkimökit palasivat muotiin 1980-luvulla.
Leikkimökki on lasten leikkipaikaksi tarkoitettu pieni kotia muistuttava rakennus. Leikkimökit ovat aikuisten lapsia varten suunnittelemia ja rakentamia pienoistaloja; omia majojaan lapset ovat rakentaneet kautta aikojen. Leikkimökkiä voidaan pitää aikuisten huvimajan vastineena.
Ensimmäiseksi leikkimökkejä alettiin rakentaa kartanoiden lapsille. Rikkaiden leikkimökit olivat usein arkkitehtien suunnittelemia, ja ne noudattelivat oman tyylikautensa ihanteita. Tällaisia leikkimökkejä ovat esimerkiksi Mannerheim-suvun lapsille rakennettu mökki Louhisaaren kartanossa ja Toivonojan kartanon uusrenessanssityylinen mökki. Leikkimökin malli vakiintui 1930-luvulla: mökit valmistettiin kovalevystä tai laudasta, niissä oli yksi pieni huone, ovi päädyssä ja kuisti oven edessä. Ikkunoita oli yksi tai kaksi. Kaikkiin kansankerroksiin leikkimökkikulttuuri levisi vasta 1940-luvulla, ja sotien jälkeen mökit tulivat erityisen suosituiksi. Leikkimökkien tehdasmainen valmistus alkoi 1920-luvulla. Mökkien ulkoasu yhtenäistyi niiden yleistyessä.
Lehdissä leikkimökkejä koskevia valmistusohjeita alettiin julkaista 1930-luvulla. Esimerkiksi Kotiliesi aloitti mökkejä koskevan sarjan vuonna 1937 ja palkkasi mökkien suunnittelijoiksi nimekkäitäkin arkkitehteja, kuten Elsi Borgin ja Kaija Sirenin. Vaikka mökkejä suunniteltiin erityisesti tyttöjä silmällä pitäen, vuonna 1961 lehdessä esiteltiin sopivat leikkimökkimallit molempia sukupuolia varten.
Leikkimökki voitiin sisustaa muiden rakennusten tavoin. Leikkimökkejä varten tarkoitettuja pieniä huonekaluja alettiin myydä Helsingissä ja Turussa jo 1800-luvun lopulla. Muun muassa Högfors, Arabia ja Kupittaan Savi valmistivat jo varhain lapsille tarkoitettuja leikkiuuneja ja astioita.
Aiheesta muualla

Kuvia tai muita tiedostoja aiheesta Leikkimökki Wikimedia Commonsissa
Mission: Impossible – Ghost Protocol

| Mission: Impossible – Ghost Protocol |
| --- | --- |

Ohjaaja:  Brad Bird
Käsikirjoittaja:   Andre Nemec  Josh Appelbaum  J. J. Abrams 
Tuottaja:   Tom Cruise  Paula Wagner  J. J. Abrams 
Säveltäjä:  Michael Giacchino
Kuvaaja:  Robert Elswit
Leikkaaja:  Paul Hirsch
Pukusuunnittelija:  Michael Kaplan
Pääosat:   Tom Cruise  Jeremy Renner  Simon Pegg  Paula Patton 
Valmistustiedot
Valmistusmaa:   Yhdysvallat
Tuotantoyhtiö:  Cruise/Wagner Bad Robot Productions
Levittäjä:  Paramount Pictures
Ensi-ilta:   15. joulukuuta 2011  16. joulukuuta 2011  27. tammikuuta 2012  3. helmikuuta 2012
Kesto:  132 min
Alkuperäiskieli:  englanti
Budjetti:  145 000 000 $
Tuotto:  694 713 380 $
Edeltäjä:  Vaarallinen tehtävä III
Seuraaja:  Mission: Impossible – Rogue Nation
Aiheesta muualla
IMDb 
Elonet
AllMovie
Infobox OKNimi-testi OK: 
Mission: Impossible – Ghost Protocol on joulukuussa 2011 ensi-iltansa saanut toimintaelokuva, jonka on ohjannut Brad Bird. Elokuva on Mission: Impossible -elokuvasarjan neljäs elokuva. J. J. Abrams, joka ohjasi elokuvasarjan kolmannen osan, käsikirjoitti elokuvan yhdessä Alias-televisiosarjan käsikirjoittajien Andre Nemecin ja Josh Appelbaumin kanssa. Abrams myös tuotti elokuvan yhdessä pääosanäyttelijä Tom Cruisen ja Paula Wagnerin kanssa.
Näyttelijät

| 0 | 1 | 2 |
| --- | --- | --- |
|  Tom Cruise  | … |  Ethan Hunt   |
|  Jeremy Renner  | … |  William Brandt   |
|  Simon Pegg  | … |  Benjamin "Benji" Dunn    |
|  Paula Patton  | … |  Jane Carter   |
|  Michael Nyqvist  | … |  Kurt Hendricks   |
|  Vladimir Mashkov  | … |  Anatoli Sidorov   |
|  Samuli Edelmann  | … |  Marius Wistrom   |
|  Ivan Shvedoff  | … |  Leonid Lisenker   |
|  Anil Kapoor  | … |  Brij Nath   |
|  Léa Seydoux  | … |  Sabine Moreau   |
|  Josh Holloway  | … |  Trevor Hanaway   |
|  Pavel Kříž  | … |  Marek Stefanski   |
|  Miraj Grbić  | … |  Bogdan   |
|  Ilia Volok  | … |  Fog   |
|  Tom Wilkinson  | … |  IMF:n sihteeri   |
|  Ving Rhames  | … |  Luther Stickell (cameo)   |
|  Michelle Monaghan  | … |  Julia "Jules" Meade-Hunt (cameo)   |
Aiheesta muualla

Mission: Impossible – Ghost Protocol Internet Movie Databasessa (englanniksi)
Sabaton

| Sabaton |
| --- | --- |

 Sabaton Espoon Kivenlahti Rockissa 2014
Tiedot
Toiminnassa:  1999–
Tyylilaji:  power metal, heavy metal
Kotipaikka:  Falun, Ruotsi
Laulukieli:  englanti, ruotsi
Jäsenet:  Joakim Brodén, laulu, kosketinsoitin   Pär Sundström, basso, taustalaulu   Chris Rörland, kitara, taustalaulu   Hannes van Dahl, rummut   Thobbe Englund, kitara, taustalaulu  
Entiset jäsenet:  Richard Larsson, rummut   Rikard Sundén, kitara   Oskar Montelius, kitara   Daniel Mullback, rummut   Daniel Mÿhr, kosketinsoitin   Robban Bäck, rummut   Tommy Johansson, kitara  
Aiheesta muualla
Kotisivut
Infobox OKNimi-testi OK: 
Sabaton on ruotsalainen heavy metal -yhtye, joka perustettiin Falunissa vuonna 1999. Yhtye käsittelee lauluissaan monia eri sotia ja konflikteja, muun muassa ensimmäistä ja toista maailmansotaa. Useiden muutosten jälkeen alkuperäisestä jäsenistöstä ovat jäljellä laulaja ja kosketinsoittaja Joakim Brodén ja basisti Pär Sundström. Yhtyeen nimi viittaa haarniskoidun ratsastajan jalkoja suojaaviin "rautakenkiin" (engl. Sabaton).
Musiikkityyli

Sabatonin kappaleissa keskeisenä aiheena ovat myös taistelut, muun muassa kappale ”Panzerkampf” kertoo Saksan ja Neuvostoliiton välillä käydystä Kurskin taistelusta ja ”Primo Victoria” Normandian maihinnoususta. Myös Vietnamin sota on suosittu aihe (muun muassa kappaleessa ”Into the Fire”). Sabaton on myös tehnyt kaksi kappaletta talvisotaan liittyen, ”Talvisodan” ja ”White Deathin”, joista jälkimmäinen kertoo talvisodassa palvelleesta suomalaisesta tarkka-ampujasta Simo Häyhästä. Yhtye on myös tehnyt kappaleen suomalaisesta Lauri Törnistä, joka palveli kolmen eri valtion armeijassa (”Soldier of 3 Armies”).
Jäsenet

| --- | --- |
 Nykyiset Joakim Brodén – laulu (1999–), kosketinsoitin (1999–2005, 2012–)  Pär Sundström – bassokitara (1999–), taustalaulu (2012–)  Chris Rörland – kitara, taustalaulu (2012–)  Hannes van Dahl – rummut (2013–)  Thobbe Englund – kitara, taustalaulu (2012–2016, 2024–) :  Entiset Richard Larsson – rummut (1999–2001)  Rikard Sundén – kitara (1999–2012)  Oskar Montelius – kitara (1999–2012)  Daniel Mullback – rummut (2001–2012)  Daniel Mÿhr – kosketinsoitin (2005–2012)  Robban Bäck – rummut (2012–2013)  Tommy Johansson – kitara (2016-2024)
Jäsenet > Livejäsenet

Frédéric Leclercq – rytmikitara (2011, korvasi Sundénin isyysvapaan ajan, esiintyi myös kolmantena kitaristina Rockstad: Falun 2011)
Udo Dirkschneider – laulu (2011, Rockstad: Falun 2011)
Chris Boltendahl – laulu (2011, Rockstad: Falun 2011)
Van Canto – taustalaulu (2011, Rockstad: Falun 2011)
Snowy Shaw – rummut (2012–, korvasi Robban Bäckin tämän isyysvapaan ajan)
Diskografia > Studioalbumit

Fist for Fight (2000)
Primo Victoria (2005)
Attero Dominatus (2006)
Metalizer (2007)
The Art of War (2008)
Coat of Arms (2010)
Carolus Rex (2012)
Heroes (2014)
The Last Stand (2016)
The Great War (2019)
The War to End All Wars (2022)
Konsertit Suomessa

| --- | --- |
 Sauna Open Air, Tampere (9.6.2007)  Tavastia, Helsinki (14.2.2009)  Jalometalli Festival, Oulu (21.2.2009)  Tuska Open Air, Kaisaniemi (27.6.2009)  Tavastia, Helsinki (3.12.2010)  Klubi, Turku (4.12.2010)  Finnish Metal Expo, Helsinki (18.2.2011)  Ruisrock, Turku (9.7.2011)  Nummirock, Nummijärvi (23.6.2012)  Tuska Open Air, Suvilahti (30.6.2012)  The Circus, Helsinki (22.11.2012)  Pakkahuone, Tampere (23.11.2012)  Teatria, Oulu (24.11.2012)  Sauna Open Air, Tampere (9.6.2013)  Helsingin olympiastadion (20.7.2013) :  Kivenlahti Rock, Espoo (6.6.2014)  Sotkamon Syke, Sotkamo (19.7.2014)  Rytmikorjaamo, Seinäjoki (18.3.2015)  The Circus, Helsinki (19.3.2015)  Pakkahuone, Tampere (20.3.2015)  Kerubi, Joensuu (21.3.2015)  Tuska Open Air, Suvilahti (26.6.2015)  Espoo Metro Areena (19.12.2015)  Kantolan tapahtumapuisto, Hämeenlinna (29.6.2016)  Jalometalli Festival, Oulu (8.7.2016)  Helsingin jäähalli (24.2.2017)  Provinssi, Seinäjoki (29.6.2017)  Tuska Open Air, Suvilahti (30.6.2017)  Kuopiorock, Kuopio (25.7.2019)  Hartwall Arena, Helsinki (23.11.2019)  Helsingin jäähalli, Helsinki (19.5.2023)  Kuopio-halli, Kuopio (20.5.2023)
Aiheesta muualla

Kuvia tai muita tiedostoja aiheesta Sabaton Wikimedia Commonsissa
Leave Before the Lights Come On

| ”Leave Before the Lights Come On” Arctic Monkeys |
| --- | --- | --- |

Singlen tiedot
 Julkaistu: 14. elokuuta 2006
 Tuottaja(t): Jim Abbiss ja Mike Crossey
 Tyylilaji: indie rock,
 Kesto: 03.52
 Levy-yhtiö: Domino
Arctic Monkeysin muut singlet
| ”Fake Tales of San Francisco” 2006 | ”Leave Before the Lights Come On” 2006 | ”Brianstorm” 2007 |
Leave Before the Lights Come On on englantilaisen indie rock -yhtye Arctic Monkeysin kappale. Se julkaistiin singlenä 14. elokuuta 2006. Kappale ei kuitenkaan sisältynyt yhtyeen debyyttialbumiin Whatever People Say I Am, That's What I'm Not.
Single julkaistiin CD:nä ja 7 tuuman vinyylilevynä
Musiikkivideo

Kappaleen musiikkivideo julkaistiin yhtyeen nettisivuilla 3. elokuuta 2006. John Hardwickin ohjaama video on kuvattu Sheffieldissä, Englannissa.
Kappaleet > CD

Leave Before the Lights Come On – 3.52
Put Your Dukes Up John – 3.03
Baby I'm Yours – 2.32
Kappaleet > 7" vinyyli

Leave Before the Lights Come On – 3.52
Baby I'm Yours – 2.32
Lennie Weinrib

| Lennie Weinrib> Henkilötiedot |
| --- | --- |
Syntynyt: 29. huhtikuuta 1935  Bronx, New York
Kuollut: 28. kesäkuuta 2006 (71 vuotta)  Santiago de Chile
Näyttelijä
Taiteilijanimet:  Lenny Weinrib Len Weinrib
Aktiivisena:  1959–1992
Merkittävät roolit:  H. R. Pufnstuf (H. R. Pufnstuf) James Gordon ja Jokeri (The New Adventures of Batman) Hunk ja Lotor (Voltron: Defender of the Universe)
Aiheesta muualla
IMDb 
Leonard Weinrib (29. huhtikuuta 1935 – 28. kesäkuuta 2006) oli yhdysvaltalainen näyttelijä ja käsikirjoittaja, joka tunnetaan parhaiten ääniroolistaan lasten televisio-ohjelmassa H.R. Pufnstuf. Lisäksi hän oli Scrappy-Doon alkuperäinen ääni. Urallaan Weinrib esiintyi enimmäkseen vierailevissa rooleissa eri televisiosarjoissa ja teki useita äänirooleja animaatioihin, kuten Scooby-Doo, Where Are You!, Jetsonit, The New Tom & Jerry Show, The New Adventures of Batman ja Karvinen.
Weinrib lopetti näyttelemisen 1980-luvulla ja muutti Santiagoon, Chileen, jossa hän kuoli sairaalassa kesällä 2006.
Crysis 2

| Crysis 2 |
| --- | --- |

Kehittäjä:  Crytek Crytek UK
Julkaisija:  Electronic Arts
Jakelija:  Electronic Arts
Ohjaaja:  Cevat Yerli
Suunnittelija:  Cevat Yerli
Käsikirjoittaja:  Richard K. Morgan
Säveltäjä:  Borislav Slavov Tilman Sillescu Hans Zimmer Lorne Balfe
Pelisarja:  Crysis
Pelimoottori:  CryEngine 3
Julkaistu:  NA 22. maaliskuuta 2011EU 24. maaliskuuta 2011AUS 25. maaliskuuta 2011
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  ESRB: M  Virheellinen ESRB-arvo OFLC: MA15+ PEGI: 16 USK: 18
Alusta:  Microsoft Windows, PlayStation 3, Xbox 360
Jakelumuoto:  Blu-ray, DVD, Steam
Lisää peliartikkeleitaVideopelien teemasivulla
Infobox OK    : 
Crysis 2 on Crytekin kehittämä ja Electronic Artsin julkaisema ensimmäisen persoonan ammuntapeli. Peli julkaistiin maaliskuussa 2011 Microsoft Windowsille, PlayStation 3:lle ja Xbox 360:lle. Peli oli alkujaan tarkoitus julkaista jo vuoden 2010 lopulla, mutta julkaisua siirrettiin tuntemattomasta syystä. Crysis 2 on vuonna 2007 julkaistun Crysisin ja sen spin-offin Crysis Warheadin jatko-osa, sekä toinen osa suunnitellusta trilogiasta.
Electronic Arts julkisti pelin minuutin mittaisella teaserillä E3-konferenssissa vuonna 2009. Lisäksi uudesta CryEngine 3:sta julkaistiin traileri Game Developers Conferencessa vuonna 2009. Pelin markkinointi käynnistyi suuremmassa mittakaavassa vuoden 2011 alussa. Pelistä julkaistiin muun muassa moninpelidemo ensin Xbox 360:lle sekä myöhemmin Windowsille ja PlayStation 3:lle. Moninpeliosion on kehittänyt Free Radicalina ennen tunnettu brittiläinen Crytek UK. Pelin internetpelaus päättyi 30. kesäkuuta 2014.
Pelaaminen

Crysis 2 sijoittuu New Yorkiin vuonna 2023. Juoni ei ole välitöntä jatkoa Tyynenmeren saarelle sijoittuvasta ensimmäisestä osasta, vaan pelit ovat yhtenevästä taustastaan huolimatta itsenäisiä juonikokonaisuuksia, joiden väliin jää kolme vuotta aikaa. Crytekin mukaan se halusi välttää tekemästä jälleen yhtä viidakkopeliä, joskin raunioitunutta kaupunkia on kuvailtu uudenlaiseksi urbaaniksi viidakoksi. Pelin alkaessa kaupunki on joutunut muukalaisinvaasion kouriin. Vihollisia on merkittävästi uudistettu, ja pääosan ottaa Alcatraz-niminen supersotilas, jonka kyvyt kumpuavat päivitetystä Nanopuku 2:sta .
Nanopuku suojaa luodeilta sekä mahdollistaa nopeamman liikkumisen, yli-inhimilliset voimat ja väliaikaisen näkymättömyyden. Merkittävänä muutoksena kykyjen käyttöä on suoraviivaistettu ensimmäisestä osasta, jotta pelaaminen olisi vimmaisempaa ja kykyjen hyödyntäminen tehokkaampaa . Erikoiskyvyt ovat yksi pelin avaintekijöistä, ja pelaajan tarkoituksena on pysäyttää muukalaishyökkäys niitä eri tilanteisiin soveltaen yhdessä aseiden kanssa.
Tekniikka

Crysis 2 on ensimmäinen peli, joka käyttää Crytekin kehittämän CryEngine-pelimoottorin kolmatta, konsoleiden kanssa yhteensopivaa versiota. CryEngine 3 on optimoitu useille alustoille, eikä se tue Crysis 2:n julkaisussa DirectX 10- tai 11-rajapintaa. Tuki DirectX 11:lle on luvattu lisätä pelin Windows-versioon myöhemmin. Puute on herättänyt keskustelua, sillä sarjan ensimmäinen osa hyödynsi CryEngine 2:ta ja tuki DirectX 9:n lisäksi DirectX 10:tä.
Vastaanotto

Official Xbox Magazine 9/10 (Englanti)
PC Action 9/10 (Saksa)
GameReactor 9/10
Anssi.fi 4,5/5
XboxFIN 5/5 (Suomi)
Aiheesta muualla

EA Crysis 2 viralliset sivut
Crynet Systems (Arkistoitu – Internet Archive)
MyCryEngine
Eevil Stöö

| Eevil Stöö> Henkilötiedot.Muusikko |
| --- | --- |
Taiteilijanimi:  Eevil Stöö Veli Stöö DJ Evil Stö DJ Eevil Stöö Stöö Eevil (Mvda-Fvkin) Stö OG-Äpärä Tommi Merihaasta Dead-O dj Dead-O Lehtiroke Plankton Smulen Guitar Falafel Kungen Kiltit Ihmiset Stöösni Ööts Livee Baari Stöö Tooni Iso vauva Jeesus Röpi Marsipaani 
Laulukielet:  suomi
Tyylilajit:  Memphis rap, trap, cloud rap, gangsta rap, huumorirap
Yhtyeet:  Siniset Punaiset Miehet Murmurecordings Clouds Dead Boys Massive KC/MD Mafia Kesäiset Äpärät MNTTT Musta Sade
Levy-yhtiöt:  Fjuu Records (2002) Monsp Records (2005–) Channel Zero Anti-Party Music Katakombi Oy
  [ Muokkaa Wikidatassa ] [ ohje ]  
Eevil Stöö, oikealta nimeltään Tommi Liikka, on suomalainen rap-artisti.
Hänet tunnetaan kommandopipon ja äänenmuuntimen käyttämisestä osana esiintymistään. Eevil Stöön sanoitukset käsittelevät hänen omaa elämäänsä kolmannesta persoonasta, ja yleisiä aiheita ovat pikkurikollisen elämä, yksinäisyys ja kannabiksen poltto. Eevil Stöön soolotuotanto on hyvinkin synkkää memphis-tyylistä tuotantoa, mutta muiden artistien kanssa hän on tehnyt sekä trap-musiikkia että perinteisempää hip hopia.
Aiheesta muualla

Eevil Stöön haastattelu Redrum-187 -sivustolla
Le Mansin 24 tunnin ajo 2005

Ratapiirros.
Voittajien käsien jäljet pronssilaatassa.
Le Mansin 24 tunnin ajo 2005 oli kestävyysajokilpailu, joka ajettiin 18.–19. kesäkuuta Circuit de la Sarthen radalla Le Mansissa Ranskassa. Kilpailun voittivat Audi R8 -autolla ajaneet Tom Kristensen, Jyrki Järvilehto ja Marco Werner.